নবীগঞ্জ প্রতিনিধি ॥ নবীগঞ্জ পৌরসভাকে ‘২য়’ শ্রেণী পৌরসভা হতে ‘১ম’ শ্রেণীর পৌরসভায় উন্নীত করা হয়েছে। স্থানীয় সরকার, পল্লী উন্নয়ন ও সমবায় মন্ত্রণালয়ের স্থানীয় সরকার বিভাগ পৌর-২ শাখা থেকে মহামান্য রাষ্ট্রপতির আদেশক্রমে উপ-সচিব রেহানা ইয়াছমিন স্বাক্ষরিত এক প্রজ্ঞাপনের মাধ্যমে এ তথ্য জানানো হয়েছে। নবীগঞ্জ পৌরসভার মেয়র অধ্যাপক তোফাজ্জল ইসলাম চৌধুরী নবীগঞ্জ পৌরসভা ‘২য়’ শ্রেণী থেকে ‘১ম’ শ্রেণীতে উন্নীত হওয়ায় স্থানীয় সরকার মন্ত্রণালয়ের অতিরিক্ত সচিব অশোক মাধব রায়, হবিগঞ্জ জেলা প্রশাসক মনিন্দ্র কিশোর মজুমদার, অতিরিক্ত জেলা প্রশাসক দিলীপ কুমার বনিক, পৌর পরিষদের সম্মানিত সকল সদস্যবৃন্দ, কর্মকর্তা-কর্মচারীবৃন্দসহ নবীগঞ্জ পৌরসভার সম্মানিত নাগরিকবৃন্দকে পৌর পরিষদের পক্ষ থেকে অভিনন্দন ও কৃতজ্ঞতা জানিয়েছেন।